b'\n_START_ARTICLE_\nGrb Bosne in Hercegovine\n_START_PARAGRAPH_\nGrb Bosne in Hercegovine je bil sprejet leta 1998, ko je zamenjal starega iz leta 1992, ko se je Bosna in Hercegovina osamosvojila. Po izgledu je izjemno podoben zastavi. Trikotni \xc5\xa1\xc4\x8dit bi naj predstavljal tri glavne etni\xc4\x8dne skupine v Bosni in izgled dr\xc5\xbeave.\n_START_SECTION_\nZgodovinski grbi\n_START_PARAGRAPH_\nEden od zgodnjih, \xc4\x8de ne najzgodnej\xc5\xa1ih grb, ki ga pripisujejo Bosni, izvira iz fojni\xc5\xa1kega grba iz leta 1340. Fojni\xc5\xa1ki grb prikazuje zlat \xc5\xa1\xc4\x8dit, na katerem sta prekri\xc5\xbeani dve \xc4\x8drni pu\xc5\xa1\xc4\x8dici na vrhu katerih sta dve mavrski glavi._NEWLINE_Grb bosanskih kraljev, ki so od leta 1377 do leta 1463 vladali na obmo\xc4\x8dju dana\xc5\xa1nje Bosne in Hercegovine in Dalmacije, je sestavljal modri \xc5\xa1\xc4\x8dit s \xc5\xa1estimi zlatimi lilijami, ki so se nahajali ob beli po\xc5\xa1evni \xc4\x8drti. Lilije morda simbolizirajo bosansko lilijo, ki je avtohtona na tem podrro\xc4\x8dju. Rodbina Kotromani\xc4\x87ev je vladala do leta 1463, ko so Osmani osvojili regijo. Uporaba grba se je takrat prenehala. Kraljevi grb je bil osnova za grb dr\xc5\xbeave leta 1992._NEWLINE_Potem ko je Avstro Ogrska zasedla Bosno in Hercegovino leta 1878, je bil sprejet nov grb. Izhajal je iz grba Stjepana Vuk\xc4\x8di\xc4\x87a Kosa\xc4\x87a, plemi\xc4\x8da iz 15. stoletja, ki je vladal regiji kot veliki vojvoda Bosne in Hercega sv. Save. Takratni grb je vseboval rde\xc4\x8do roko, ki dr\xc5\xbei me\xc4\x8d na zlati podlagi. Bosna je bila vklju\xc4\x8dena v ogrski del. _NEWLINE_V 19. stoletju se je ponovno pojavil grb Kotromani\xc4\x87ev ob narodnem uporu proti Osmanom in Avstro Ogrski.'